تبریز خانلیغی – اون سککیزینجی عصرین اورتالاریندا کئچمیش تبریز بیگ‌لربیگ‌لیگی‌نین مرکزینده تبریز خانلیغی یارانیر. خانلیغین اَساسینی دونبولی طایفاسیندان اولان امیراسلان‌خان قویموشدور. خانلیغین مرکزی ده تبریز شهری اولموش، خوی، ناخچیوان، قاراداغ، سراب و ماراغا خانلیق‌لار ایله سرحدلَنمیشدی. امیراسلان خان قیسا بیر زاماندا تبریز، خالخال، اردبیل و آذربایجانین بیر سیرا جنوب ایالت‌لرینی اؤزونه تابع ائدیر. تبریز اوغروندا موباریزه‌یه قوشولان‌لارین چوخ اولماسی بو شهره تئز-تئز هوجوم‌لارا، شهرین اَلدن-اَله کئچمه‌سینه سبب اولور. نادر شاهین قارداشی اوغلو ابراهیم میرزه گوجلو اوردو ایله تبریزه هوجوم ائده‌رک شهری اَله کئچیریر. لاکین مشهد و ایصفاهان‌دا باش وئرمیش عوصیان خبرینی ائشیدیب مشهده قاییدیر و دؤیوش زامانی هلاک اولور.